
         REPUBLIKA HRVATSKA
 TRGOVAČKI SUD U VARAŽDINU
           Braće Radića 2, Varaždin


U  I M E  R E P U B L I K E  H R V A T S K E

R J E Š E NJ E


	Trgovački sud u Varaždinu po sudskoj savjetnici Janji Topol, kao stečajnom sucu u predmetu u povodu zahtjeva Financijske agencije, Regionalni centar Zagreb, Podružnica Varaždin, Augusta Cesarca 2, Varaždin, za pokretanje skraćenog stečajnog postupka protiv dužnika GALA d.o.o., OIB:56255748817 sa sjedištem u Mihovljanska 89, 40000 Čakovec, dana 20. siječnja 2016.

r i j e š i o  j e


Odbacuje se prijedlog predlagatelja Financijske agencije Regionalni centar Zagreb, Podružnica Varaždin, Augusta Cesarca 2, Varaždin, za pokretanje skraćenog stečajnog postupka protiv dužnika GALA d.o.o., OIB:56255748817 sa sjedištem u Mihovljanska 89, 40000 Čakovec zaprimljen na ovom sudu 30. listopada 2015.



Obrazloženje

Predlagatelj je dana 30. listopada 2015. podnio prijedlog za pokretanje skraćenog stečajnog postupka protiv dužnika GALA d.o.o., OIB:56255748817 sa sjedištem u Mihovljanska 89, 40000 Čakovec.

Temeljem odredbe čl. 428. Stečajnog zakona („Narodne novine“ broj: 71/15, u daljnjem tekstu SZ) sud će provesti skraćeni stečajni postupak nad pravnom osobom ako su kumulativno ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra.

Sud je 12. siječnja 2016. godine od Financijske agencije dopisom zatražio podatak o trajanju blokade dužnika. Iz potvrde o blokadi računa i novčanih sredstava ovršenika od 19. siječnja 2016. dostavljene ovom sudu 20. siječnja 2016. od strane Financijske agencije proizlazi da je dužnik na dan 19. siječnja 2016. godine u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 71 dan, stoga nije ispunjen uvjet za pokretanje skraćenog stečajnog postupka kako je navedeno u članku 428. SZ-a.

          Budući da nisu ispunjeni uvjeti za pokretanje skraćenog stečajnog postupka uslijed neispunjenja uvjeta propisanih u čl. 428. SZ-a, to je sud donio rješenje kao u izreci.



U Varaždinu 20. siječnja 2016.


Sudska savjetnica

Janja Topol, v.r.

UPUTA O PRAVNOM LIJEKU: 
	Protiv ovoga rješenja može se podnijeti žalba u roku od osam dana, a nakon isteka osam dana od njegove objave na e-oglasnoj ploči suda, pisano u četiri primjerka, putem ovoga suda, o kojoj odlučuje sudac pojedinac ovog suda.

1. Predlagatelj Financijska agencija, Regionalni centar Zagreb, Podružnica Varaždin, A. Cesarca 2
2. Dužnik GALA d.o.o., Mihovljanska 89, 40000 Čakovec
3. E-oglasna ploča ovog suda

